GiliGold/VAD_KnessetCorpus huggingface dataset:
ינון אזולאי:  בהמשך להצעות חוק של כמעט כל סיעות הבית, ימין ושמאל, קואליציה ואופוזיציה, הבאנו גם אנחנו את הצעת החוק לשלול אזרחות ממחבל שישב בכלא ויש לו זיקה לרשות הפלסטינית וקיבל מהם קצבה
ינון אזולאי:  אנחנו מבקשים לשלול את האזרחות שלו ברגע שהוא משתחרר
ינון אזולאי:  נבקש לאשר את הפטור מחובת הנחה, בדומה לשאר החוקים שהיו
ינון אזולאי:  תודה רבה לך, אדוני היושב-ראש
אופיר כץ:  חבר הכנסת מאיר כהן, בבקשה אדוני
מאיר כהן: שלום, אדוני, ובוקר טוב לכולם
מאיר כהן:  אנחנו משתתפים בצערכם ובצער המדינה על מותו של הרב בעדני
מאיר כהן:  היות ורובנו התחנכנו בהערצה של קדושים וצדיקים, אני חושב שזה רגע קשה
מאיר כהן:  תנחומיי למשפה ותנחומינו לתנועת ש"ס, שהוא היה ממנהיגיה הבולטים
מאיר כהן:       אנחנו מבקשים פטור להצעת חוק לביטול אזרחות או תושבות
מאיר כהן:  כמו שאמרנו, ככה ננהג – אנחנו נהיה אופוזיציה לממשלה ולא אופוזיציה למדינה
מאיר כהן:  זה חוק מאוד חשוב ששם גבולות מאוד ברורים למה מותר ומה אסור
מאיר כהן:       אני רק רוצה לתת פרטים, אדוני היושב-ראש
מאיר כהן:  הרוצחים של החייל אברהם ברומברג קיבלו מ-1980 סך של 12,000 שקלים בחודש
מאיר כהן:  מי שרצח את החייל משה תמם קיבל את אותו סכום מ-1984
מאיר כהן:      עכשיו, לכל אלה שבאים ואומרים שצריך לעשות איזונים, שיש ערבים ויש יהודים, אני רוצה להבהיר: אין בחוק הזה ולו רמיזה על כך שאנחנו פוגעים במיעוט כזה או אחר
מאיר כהן:  רוצח הוא רוצח הוא רוצח
מאיר כהן:  יחד עם זה, רק אזרח ערבי שרוצח – רוצח, לא גונב אופניים, לא זורק אבנים – מקבל כסף מהרשות הפלסטינית
מאיר כהן:  אני לא חושב שזה נהוג באיזשהו מקום בעולם
מאיר כהן:  לא נהוג שבן אדם רוצח וכדי לעורר אותו ולהפוך אותו למורם מעם, נותנים לו כסף
מאיר כהן:       האזרחים הערבים הם תושבי מדינת ישראל, ואני הייתי אחראי על הביטוח הלאומי ועשיתי הכול כדי שזכויותיהם יישמרו וכדי שלא ייפול רבב בזכויות שלהם
מאיר כהן:  יחד עם זה, ערביי ישראל שגרים בתוך המדינה, נושאים בתעודת זהות כחולה, מקבלים את כספי הביטוח הלאומי
מאיר כהן:  אנחנו לא פוגעים בכספים שמגיעים לילדים שלהם, אנחנו לא נוהגים ב"אבות אכלו בוסר ושיני בנים תקהינה"
מאיר כהן:  בנוסף לכך, המשפחה שלו מקבלת משנת 1980 12,000 שקלים בחודש
מאיר כהן:  זה מדהים, זה כמעט 3
מאיר כהן: 6 מיליון שקל
מאיר כהן:       לכן אנחנו מצטרפים ומגישים את הצעת החוק שלנו, שלי ושל מירב בן ארי, ותומכים בכל החוקים האלה
מאיר כהן:  זה חשוב לנו מאוד
מאיר כהן:  תודה רבה, אדוני, אנחנו מבקשים פטור
אופיר כץ: תודה רבה, חבר הכנסת מאיר כהן
אופיר כץ:  זאת הזדמנות להזכיר שמאחר שאין חקיקה, פניתי באופן חריג
אופיר כץ:  היינו יכולים להעביר את זה עוד שבועיים-שלושה אבל רצינו עכשיו כי כולנו רואים את החגיגות הבלתי נתפסות בכפר
אופיר כץ:  רצינו לעשות את זה מהר ולתת מענה מהיר, כדי שהוא לא יישאר יום אחד בוואדי ערה, וגם כדי להראות למשפחות השכולות ולאזרחי ישראל שאנחנו לא מקבלים את זה ואנחנו כמחוקקים פועלים בנושא
אופיר כץ:  אני שמח על שיתוף הפעולה עם יש עתיד, מאיר ומירב, ועם ישראל ביתנו, עודד פורר, ועם המחנה הממלכתי, זאב אלקין
אופיר כץ:  הם התגייסו למהלך משותף של 106 חברי כנסת לקדם את זה כמה שיותר מהר, כשהשאיפה היא לגמור את זה תוך שבועיים
אופיר כץ:  הפטור עכשיו זה במסגרת ההבנות שאמרתי ליש עתיד, שהם יכולים להגיש גם - - -
זאב אלקין: זאת דוגמה לפטור ראוי, לעומת מה שהיה קודם
אופיר כץ: בבקשה, חברת הכנסת מירב בן ארי
מירב בן ארי: אני רק אגיד בקצרה שאני חושבת שהנושא הזה זה לא עניין של ימין ושמאל אלא זה להיות בצד הנכון של ההיסטוריה
מירב בן ארי:  אם בן משפחה שלי היה החייל שירו בו כדור ואחרי זה זרקו אותו בצד הדרך, אני חושבת לעצמי איך הייתי מגיבה כשאני יודעת שהוא חוזר לכפר שלו בתופים ובמחולות
מירב בן ארי:  כל סוף השבוע המחשבה הזאת לא עזבה אותי
מירב בן ארי:  כשאופיר ושמחה תפסו אותי, אמרתי שהדבר הזה הוא המהות שלנו כישראלים, כיהודים במדינה שלנו, ולכן זה צריך לבוא מכולם
מירב בן ארי:       בסוף, אותו אדם מקבל שכר מהרשות הפלסטינית
מירב בן ארי:  הוא בעצם סוג של אזרח
מירב בן ארי:  אז אני אומרת, אם אתה מקבל שכר ואם הם דואגים לעלות לרגל מייד אחרי שהשתחררת, אז פשוט תעבור לגור שם ותיהנה מהעולם הנפלא של החיים ברמאללה, לעומת לחיות פה בחברה היהודית במדינת ישראל
מירב בן ארי:       לכן אני שמחה על זה
מירב בן ארי:  חברי יש עתיד קיימו דיון סיעתי רחב, אמיתי, ובאמת כולם תמכו
מירב בן ארי:  צריך להגיד גם ליאיר לפיד, ראש הממשלה לשעבר, תודה על התמיכה שלו בי ובמאיר, ולכל חברי הסיעה שלנו שלקחו חלק בלהיות במקום הנכון בהיסטוריה של המדינה הזאת, ולא לאפשר למחבלים רוצחים בני עוולה להמשיך לחיות וליהנות ממה שהמדינה מציעה
מירב בן ארי:  כמובן שנתמוך בזה היום כולנו במליאה
מירב בן ארי:  תודה רבה גם לך, אופיר
אופיר כץ: בבקשה, חבר הכנסת סעדה
משה סנה: כמובן שאני מצטרף לכל הדברים של מירב ואני שמח על התמיכה חוצת המגזרים
משה סנה:  מה שמפריע לי, דווקא כמי שחדש פה, זה הדו-פרצופיות
משה סנה:  כולנו מגנים את הדברים החמורים ואת ההילולה שהייתה מסביב, אבל יושב פה בן אדם – נכנס כרגע אחמד טיבי –  יושב בינותינו, אנחנו מתייחסים אליו כאחד האדם, והאיש הזה משבח - - -
אחמד טיבי: וואו, כאחד האדם, וואו
משה סנה: אני מבקש שלא יפריעו לי
משה סנה:  האיש הזה מרשה לעצמו להעלות סרטון שבו הוא משבח את האיש הנתעב שרצח את החייל הזה
אחמד טיבי: זה היה לפני שבע שנים, אגב
משה סנה: זה לא משנה מתי
משה סנה:  בעולם הערכי שלי, שממנו אני בא, איש כזה מהווה חלק מהעבירה, כי הוא מעודד את העבירה
משה סנה:  אם חס ושלום במקום אחר הייתה ילדה נאנסת והיה יוצא איש מתוך הפרלמנט שלנו ומשבח את האומץ של האנס, האם, אופיר, הוא היה יכול לשבת בכנסת ישראל דקה אחת? האם אתה כיושב-ראש הקואליציה, יושב-ראש ועדת הכנסת, היית מאפשר את זה? ממש לא
משה סנה:  אז איך יכול להיות שאנחנו יושבים פה בשלוות נפש עם אדם שתומך בטרור? ואני לא מדבר כסיסמה, אני לא איש של סיסמאות, אלא ברמה הפרקליטותית, כעבירה, מי שמשבח אנס הוא חלק מהאונס
משה סנה:  זה נקבע בפסיקה
משה סנה:  מי שמשבח איש טרור שהוא רוצח, הוא חלק ממעשה הרצח
משה סנה:  ואיך אנחנו כחברי כנסת יכולים לאפשר להם להיות בנותינו? אז כל אחד יצקצק בלשונו, "טוב, נשנה את החוק", "יש בג"ץ" – אבל לא
משה סנה:  איך אתם יכולים להגיד לו בוקר טוב בבוקר?
זאב אלקין: חבר הכנסת סעדה, אתה בכנסת בזכותו
משה סנה: אלקין, יש רגעים שאת הציניות צריך להשאיר בצד
מירב בן ארי: בזכות שיתוף הפעולה בין המשותפת לליכוד התפזרה הכנסת, מה לעשות?
משה סנה: אלקין, יש רגעים שאת הציניות תשאיר אצלך
זאב אלקין: אבל זאת המציאות
משה סנה: לא, אני מדבר על מציאות חדשה
מירב בן ארי: נראה לך הגיוני שלחד"ש-תע"ל יש שני מקומות בוועדת כספים, כמו יש עתיד? זה נראה לך הגיוני אם לא שיתופי הפעולה המבורכים שלכם עם אחמד טיבי? אז לי אתה נותן טיפים?
משה סנה: קודם כול אני מדבר על עצמי
מירב בן ארי: למה לא ביקשתם לפסול אותם אם כל כך מפריעה לכם הנוכחות שלו?
משה סנה: אז אני חושב שבטווח הארוך צריך לחוקק חוק שאנשים שתומכים בטרור - - -
מירב בן ארי: להראות לך את כל החיבוקים שהיו פה בשנה האחרונה? רק שתבין, אני ואחמד לא החלפנו מילה כמעט שנה - -
משה סנה: אני מכבד אותך על זה
מירב בן ארי: - - בניגוד לחיבוקים שהיו כאן כל השנה האחרונה
משה סנה: נכון, את צודקת
מירב בן ארי: אז האחרונים שאתה יכול להטיף להם על צביעות זה אנחנו
מירב בן ארי:  תשאל את אחמד, הוא יושב לידך
אופיר כץ: טוב, מירב בן ארי - - -
משה סנה: אופיר, אני רוצה לסיים
משה סנה:  ברור לי שהכיוון הוא לחוקק חוק, כי לא יכול להיות שבכנסת ישראל יישב אדם – או בשעת מעשה או לאחריו – שיתמוך במעשים נתעבים
זאב אלקין: חבר הכנסת סעדה, יש חוק - - -
משה סנה: - - - בג"ץ - - -
זאב אלקין: לא, הכנסת יכולה להעביר חבר כנסת
אופיר כץ: זהו, הדיון הסתיים
מירב בן ארי: לא, אני רוצה שהוא יגיד לך
מירב בן ארי:  מי החלטתם שיהיה סגן יו"ר כנסת ראשון?
משה סנה: בינתיים - - -
אופיר כץ: חבר הכנסת סעדה, די, זהו
משה סנה: בינתיים, ברמה המוסרית, אני מצפה מחברי הכנסת שהאיש הזה, שמתנהג ומעודד מעשי טרור, יהיה מוקצה
משה סנה:  זאת התפיסה המוסרית שלי
אופיר כץ: חבר הכנסת טיבי, בבקשה
אחמד טיבי:  א', יש דברים לא ראויים לתגובה
אחמד טיבי:  מעולם לא תמכתי במעשה רצח
משה סנה: קראת לאותו רוצח מנהיג
אחמד טיבי: כך מתייחס אליו העם הפלסטיני, בהחלט
משה סנה: אז הם שותפים
משה סנה:  ככה מתייחסים לאנס
אחמד טיבי: אני לא הפסקתי אותך
משה סנה: אם תקרא לאנס מנהיג אתה חלק ממעשה האונס
מירב בן ארי: אתה דיברת, תן לו לדבר
אחמד טיבי: לא הפסקתי אותך, שמעתי את כל דברי הנאצה שלך, חלקם שקריים
אחמד טיבי:  אגב, לפני כמה ימים רק נכנסתי ואמרת "נכנס האיש שהשתתף בהילולה"
אחמד טיבי:  שיקרת
אחמד טיבי:  לא הייתי שם
משה סנה: לא אמרתי את זה - - -
אחמד טיבי: אתה אמרת
אחמד טיבי:  שיקרת, שיקרת לי
משה סנה: אתה מנסה להרחיק את עדותך, ואני מבין אותך, כי אין לך מה לענות לגופו של עניין
אחמד טיבי: מסתבר שגם חוקר בפרקליטות יכול להיות שקרן
אחמד טיבי:  דבר שני, מעולם לא תמכתי במעשי רצח
אחמד טיבי:  ידיי אומנם מגואלות בדם – אבל של ילדים שאני יילדתי
אחמד טיבי:  חלק מהיושבים כאן בבית, ידיהם מגואלות בדם של אנשים שהם הרגו
משה סנה: ידיך מגואלות של ילדים שנרצחו, כי אתה עודדת טרור
משה סנה:  ידיך מגואלות בדם
מתן כהנא: מי שהרג פה, הרג מחבלים
מתן כהנא:  הרג מחבלים בקרב
מתן כהנא:  חבר הכנסת טיבי, הרגנו מחבלים בקרב
אחמד טיבי: קרב נגד ילדים זה קרב מביש
אחמד טיבי:  אתה איש צבא
מתן כהנא: החמאס משתמש בילדים האלה כמגינים אנושיים
אחמד טיבי: תודה לטייס שמאשרר הרג ילדים
מתן כהנא: אנחנו עושים כל מאמץ כדי להימנע מהרג של חפים מפשע, החמאס משתמש בהם כמגינים אנושיים, החמאס משתמש בהם בצורה נפשעת
אחמד טיבי: 760 ילדים פלסטיניים נהרגו בעשור האחרון
מתן כהנא: חמאס בוחר להילחם - - -
מאיר כהן: רבותיי, אנחנו פה בחקיקה
מאיר כהן:  מספיק
מתן כהנא: בעיניים שלי ראיתי את החמאס יורה טילים מתוך אזורים מיושבים
מתן כהנא:  החמאס משתמש בילדים האלה כמגינים אנושיים
אופיר כץ: חבר הכנסת מתן כהנא, אנחנו לא מתקדמים ככה
אחמד טיבי: עכשיו לגבי הטענה של מירב למה אנחנו מקבלים שניים בכספים
אחמד טיבי:  את מיתממת
אחמד טיבי:  זה כי אנחנו קיבלנו אחד פלוס אחד בוועדת החוץ והביטחון והחלפנו
אחמד טיבי:  ויתרנו על ועדת חוץ וביטחון וקיבלנו שניים בכספים, בדיוק כמו שעשינו איתכם לפני שנה
מירב בן ארי: אגב, אני רק אמרתי שישאלו את הליכוד, לא אותנו
אופיר כץ: מירב, אי אפשר לנהל שיח על כל אמירה של מישהו
אחמד טיבי: אף אחד לא נתן לנו בונוס
אחמד טיבי:  דווקא קיבלנו פחות ממה שהיה אצלכם, כי לקחו לנו את ועדת מעמד האישה ונתנו לנו חצי מדע
אחמד טיבי:  אז אפשר להפיץ את השקרים האלה שמופצים על ידך ועל ידי רע"ם למשל, אבל - - -
מירב בן ארי: איזה שקר? זה שיש לכם שניים בכספים זה שקר?
אחמד טיבי: לא, את אמרת "למה נתנו להם?"
אחמד טיבי:  זו זכותנו
משה סנה: מירב, את מה שהחוק מחייב ניתן, אבל לא מעבר
משה סנה:  להגיד שלום ולהתחבק החוק לא מחייב אותך
מירב בן ארי: אני מתחבקת?
משה סנה: אנשים פה - - -
אופיר כץ: סעדה, אתה מעכב אותי
אופיר כץ:  תפסיק, די, יש לי עוד סדר יום ארוך
אופיר כץ:  די, אתה לא יכול להגיד משפט על כל משהו שמישהו אומר
אופיר כץ:  מספיק עם זה
אופיר כץ:  בבקשה, חבר הכנסת מלביצקי
אחמד טיבי: לא, משפט אחרון
אחמד טיבי:  יש חברי כנסת מטרילים, יש חברות כנסות מטרילות, זה לא מיזוגני
אחמד טיבי:  אתה מהמטרילים
אופיר כץ:  חבר הכנסת מלביצקי, בבקשה
משה סנה: לא, ממש לא
משה סנה:  אני בן אדם ששם לך תמונת מראה וקשה לך עם זה, ולכן אתה מסובב את הגב
משה סנה:  קשה לך להיות חלק מהמעשה הנתעב הזה, אבל אתה כזה
משה סנה:  ואני אהיה מאלה שיובילו - - -
אחמד טיבי: אתה משקר, אתה שקרן כרוני
אחמד טיבי:  איך היית בפרקליטות? בגלל זה מח"ש לא - - -
אופיר כץ: די
מירב בן ארי: חוץ מזה, המינוי הראשון של סגן יו"ר כנסת זה אחמד - - -
אופיר כץ: מירב בן ארי, קריאה ראשונה
אופיר כץ:  די, מספיק
אחמד טיבי: מירב, את רוצה להיכנס חזיתית? אני אחזיר לך
אופיר כץ: חבר הכנסת טיבי, קריאה ראשונה
אחמד טיבי: אף אחד לא עושה לי טובה, אני מייצג את חד"ש-תע"ל
אחמד טיבי:  מה שתע"ל תחליט אנחנו נקדם - - -
מירב בן ארי: אבל אני אמרתי - - -
אופיר כץ: חבר הכנסת טיבי, קריאה שנייה
אופיר כץ:  מירב בן ארי, קריאה שנייה
אופיר כץ:  אם אתם ממשיכים אני מוציא אתכם
אופיר כץ:  בבקשה, מלביצקי
חנוך דב מלביצקי: אני כמובן מברך על הצעות החוק המאוד ראויות הללו
חנוך דב מלביצקי:  אנחנו נלחמים פה בטרור, שלצערי מגיע גם מאזרחים עם תעודת זהות כחולה, ולא צריך להתנצל על הדברים הללו ולא צריך לתת צידוקים
חנוך דב מלביצקי:  דרך אגב, גם חוק העונשין מבחין ומחמיר בצורה ברורה עם עבירות שמבוצעות מטעמים של פגיעה בביטחון המדינה לעומת עבירות שמבוצעות בנסיבות אחרות
חנוך דב מלביצקי:  אנחנו קודם כול צריכים להיות נאמנים לעם ישראל ולמדינת ישראל
חנוך דב מלביצקי:  המחבלים הרוצחים הללו, שרוצחים בנו ומקבלים על זה תמורה כספית, הם והמשפחות שלהם – צריך לגרש אותם מפה ולשלול להם את האזרחות
חנוך דב מלביצקי:  אני גם הגשתי הצעת חוק שתטפל במשפחות שמקבלות את הכסף ותאפשר לשר או שרת הפנים לגרש גם אותם בנסיבות שיימצאו מתאימות
חנוך דב מלביצקי:  בטרור צריך להילחם כמו בטרור, לא להירתע ולא למצמץ לרגע, רק ככה מנצחים
אופיר כץ: תודה, חנוך
אופיר כץ:  אם כך, נעבור להצבעה על בקשות חברי הכנסת להקדמת הדיון בהצעת חוק לביטול אזרחותו או תושבותו של פעיל טרור שמקבל תגמול עבור ביצוע מעשה טרור, של חבר הכנסת מאיר כהן וקבוצת חברי הכנסת ושל חבר הכנסת ינון אזולאי וקבוצת חברי הכנסת, לפני הקריאה הטרומית
אופיר כץ:  מי בעד? 11 בעד
אופיר כץ:  מי נגד? אחד
אופיר כץ:  מי נמנע? אין
אופיר כץ: אם כך, מתן הפטור אושר
אופיר כץ: אנחנו עוברים לסעיף ד', הקמת ועדות נוספות לעניין מסוים
אופיר כץ: תהיה רוויזיה ב-10:32
זאב אלקין: אופיר, אז אני רוצה רוויזיה גם על הנורבגי
אופיר כץ: כבר סגרנו
נועה בירן-דדון: הוא כבר חתם על ההצבעה
אופיר כץ: זאב, על הוועדות אתם מסכימים, נכון? יש לנו אחת של ש"ס ואחת שלכם, נכון?     אנחנו ממשיכים בסדר היום
אופיר כץ:  את הוועדה המיוחדת הראשונה, של סיעת ש"ס, יציג חבר הכנסת ינון אזולאי
ינון אזולאי:  אנחנו ביקשנו להקים ועדה נוספת בכנסת, ועדה שתטפל בצמצום הפערים החברתיים בפריפריה
ינון אזולאי:  תנועת ש"ס היא בעיקר תנועה חברתית, תנועה שרוב מצביעיה באים מהפריפריה, ולכן אני חושב שצריך עוד ביקורת על עבודת הממשלה ועל התוכניות שיש
ינון אזולאי:  ביקשנו להקים את הוועדה הזאת, שתיקרא "הוועדה המיוחדת לצמצום פערים חברתיים בפריפריה", והסמכויות שלה יעסקו בצמצום פערים חברתיים בפריפריה החברתית והגאוגרפית, ובכלל זה הנגשה של שירותים חברתיים בפריפריה, עידוד תעסוקה והכשרת הון אנושי בפריפריה, צמצום פערים חברתיים בתחומי החינוך, הבריאות, הקהילה והפנאי בפריפריה - - -
אופיר כץ: ינון, אתה לא מקריא בדיוק לפי מה שחולק
ארבל אסטרחן: לא, הדגישו את הפערים החברתיים
ינון אזולאי: אמרתי, אבל אני אדגיש את זה עוד פעם, בשביל היועצת המשפטית - - -
זאב אלקין: כדי שזה יהיה ברור אני מציע שהנוסח הסופי יחולק ואז נדע על מה אנחנו דנים
ינון אזולאי: הינה, אני אומר
ינון אזולאי:  צמצום פערים חברתיים בתחומי החינוך, הבריאות, הקהילה והפנאי בפריפריה
ינון אזולאי:  סיימתי
ינון אזולאי:  דיווחי השר זה רק בוועדות הקבועות
ינון אזולאי:      בוועדה יכהנו חברי הכנסת על פי ההרכב הבא: סיעת הליכוד, סיעת יש עתיד, אני לא יודע כמה חברים - - -
ארבל אסטרחן: אתה לא מקריא את הנייר האחרון
ינון אזולאי: סליחה, זאת אשמתי
ינון אזולאי:  בוועדה יכהנו תשעה חברי כנסת, על פי ההרכב הבא: סיעת הליכוד – שלושה חברים, סיעת יש עתיד – שני חברים, סיעת המחנה הממלכתי – חבר אחד, סיעת ש"ס – חבר אחד, סיעת יהדות התורה – חבר אחד, סיעת רע"ם – חבר אחד
ינון אזולאי:  מוצע כי יושב-ראש הוועדה יהיה חבר הכנסת מטעם סיעת ש"ס
ינון אזולאי:  תודה רבה לכם
ארבל אסטרחן: צריך לומר שכשמקימים ועדה מיוחדת אומרים איזה סמכויות יהיו לה
ארבל אסטרחן:  לוועדה מיוחדת יש את כל הסמכויות של ועדה קבועה, אלא אם נקבע אחרת
ארבל אסטרחן:  כלומר, אפשר להעביר אליה הצעות חוק, היא יכולה לזמן את כל עובדי המדינה, אפשר להעביר אליה הצעות לסדר מהמליאה או מוועדת הכנסת, אפשר להעביר אליה דיונים מהירים וכן הלאה
ארבל אסטרחן:  זאת אומרת, אין סמכות שאין לה, אלא אם זה נקבע במפורש
ארבל אסטרחן:  ההבדל בינה לבין ועדה קבועה זה שהיא לא מנויה בתקנון, ולכן, אם רוצים להקים אותה שוב בכנסת הבאה צריך לעשות הכול מחדש; ואם היא מחוקקת היא לא יכולה לכתוב בחוק "השר, באישור הוועדה המיוחדת
ארבל אסטרחן: ", כי אנחנו לא מזכירים ועדה מיוחדת
ארבל אסטרחן:  אבל חוץ מזה, אלא אם מגבילים, יש לה את כל הסמכויות האחרות
בועז טופורובסקי: אדוני היושב-ראש, אני רק רוצה לוודא לפרוטוקול: עד שאנחנו לא מגיעים להסכמה על הוועדה כל הוועדות המיוחדות לא עולות להצבעה, נכון?
אופיר כץ: אנחנו כרגע מצביעים רק פה
אופיר כץ:  אני מאמין שכבר היום נסיים ואז נעלה את הכול ביחד
בועז טופורובסקי: כן, אבל הם עולים רק ביחד, נכון? פשוט שלא יקרה מצב שיעלו להצבעה את כל הוועדות חוץ משלנו
אופיר כץ:  זאב, מי מציג?
זאב אלקין: יש לי נייר, אז אני אציג את הפן הפורמלי, ואחר כך מיכאל ינמק
זאב אלקין: ארבל, מה עם ההרכב הסיעתי? אין פה מספרים?
ארבל אסטרחן: אין מספרים
ארבל אסטרחן:  צריך לקבוע הרכב סיעתי
אופיר כץ: זאב, בוא נעשה הפסקה כדי שהם ירשמו את ההרכב, בסדר? ניתן להם רבע שעה
זאב אלקין: אני אציג את הנושא, ובסיום נציג את ההרכב
זאב אלקין:  ההצעה היא להקים ועדה מיוחדת לפי סעיף 108 לתקנון הכנסת
זאב אלקין:  שם הוועדה: הוועדה המיוחדת לחיזוק ופיתוח הנגב והגליל
זאב אלקין:  סמכויות הוועדה: פיתוח יישובי הנגב והגליל, עידוד צמיחתם ושגשוגם, קידום התיישבות באזורי הנגב והגליל ופיתוח חברתי-כלכלי של אזורים אלה
זאב אלקין:  ההרכב יימסר לאחר ההפסקה
זאב אלקין:  מוצע כי יושב-ראש הוועדה יהיה חבר הכנסת מיכאל ביטון
מיכאל ביטון: תודה רבה
מיכאל ביטון:  אני מודה ליושב-ראש הוועדה וגם לסיעה שלי, שנתנה את האמון להקים ועדה למען הנגב והגליל
מיכאל ביטון:  אני מדבר כבן הנגב, כראש העיר ירוחם, כמייסד מועצת הנגב, עם שותפים רבים
מיכאל ביטון:  כבנים לעולים החדשים בנגב אנחנו באים ממקום של עוצמה וגאווה
מיכאל ביטון:  אנחנו אוהבים את הנגב, גאים בו, שמחים בו, מרגישים בו שייכים
מיכאל ביטון:  גידלנו בו ילדים ואנחנו מרגישים מיישבי המדינה, מרגישים חלוצים ומרגישים שאנחנו ממשיכים את מורשת אבותינו
מיכאל ביטון:       אחד הפסוקים הפחות ידועים של נבואת עובדיה אמר את הדבר הבא: "וגלות החל הזה לבני ישראל, אשר כנענים עד צרפת, וגלות ירושלים אשר בספרד ירשו את ערי הנגב"
מיכאל ביטון:  "גלות ירושלים אשר בספרד" זה גירוש ספרד, שהרבה מהם הגיעו למרוקו, לאלג'יר, לתוניס
מיכאל ביטון:      זה כבוד גדול עבורנו
מיכאל ביטון:  אנחנו נפעל לחזק את הדברים הטובים בנגב – בנגב יש אנשים טובים, יש אדמה, יש חקלאות, יש תעשייה, יש חיים בנגב, אבל יש גם אתגרים
מיכאל ביטון:  אתגרים פריפריאליים, פערים בבריאות, בחינוך, בתשתיות, בתחבורה, בפיתוח, בתעסוקה ובעוצמה כלכלית
מיכאל ביטון:  את זה נעשה עם גופים שונים ועם כלל חברי הוועדה
מיכאל ביטון:  וכמו שעשינו ועדת כלכלה בהסכמה רחבה ובקונצנזוס, הוועדה הזאת מבחינתי היא ממש הזדמנות לרומם את הנגב והגליל בכנסת ישראל, ואני קורא לכל חברי הכנסת להיות פעילים בה ולהראות מחויבות לנגב ולגליל
מיכאל ביטון:  נעבוד עם שאר הוועדות בתיאום, נעשה ישיבות של ועדות משותפות עם ועדות אחרות, ונהיה זמינים לממשלה אם הממשלה תרצה להביא חוקים טובים למדינה
מיכאל ביטון:  אנחנו נדע לעשות חוקים ונדע לקדם כל נושא לביצוע
מיכאל ביטון:  תודה רבה, היושב-ראש
אופיר כץ: בבקשה, זאב
זאב אלקין: אני אוסיף את ההרכב הסיעתי, כי אני מבין שהוא סוכם מול הנציגות שלך
זאב אלקין:  בוועדה יכהנו 11 חברי כנסת
זאב אלקין:  מסיעת הליכוד – שני חברים, מסיעת יש עתיד – שני חברים, מסיעת המחנה הממלכתי – חבר אחד, היושב-ראש המיועד מיכאל ביטון, מסיעת ש"ס שני חברים, מסיעת יהדות התורה חבר אחד, מסיעת הציונות הדתית חבר אחד, מסיעת ישראל ביתנו חבר אחד, מסיעת חד"ש-תע"ל חבר אחד
זאב אלקין:  בסך הכול מהקואליציה שישה ומהאופוזיציה חמישה
זאב אלקין:       אפשר להצביע?
אופיר כץ: רגע, אנחנו נראה מה איתם ונצביע ביחד
זאב אלקין: אבל יש על זה הסכמה, בוא נצביע כבר
ארבל אסטרחן: לא, אבל הנציג של רע"ם שואל למה אין להם שם נציג
אופיר כץ: אני רוצה להצביע על ש"ס, אבל לפני זה יש התייעצות סיעתית
אופיר כץ:  ההתייעצות היא לפני שניהם
אופיר כץ:  אנחנו נצביע על שתי הוועדות – של המחנה הממלכתי ושל ש"ס
אופיר כץ:  אנחנו נצביע על הוועדה המיוחדת לצמצום פערים חברתיים בפריפריה
אופיר כץ:  זאב, אתם בעד הוועדה של ש"ס? כן
אופיר כץ:  אם כך, מי בעד? שמונה
אופיר כץ: ההצבעה עברה
אופיר כץ:  מצביעים על הוועדה השנייה, הוועדה המיוחדת לחיזוק ופיתוח הנגב והגליל, כפי שהוצגה על ידי חברי הכנסת זאב אלקין ומיכאל ביטון
נועה בירן-דדון: שישה בעד
אופיר כץ: גם ההצעה הזאת עברה פה אחד
אופיר כץ:       יש לנו ב-10:32 את ההצבעה על הרוויזיה
אופיר כץ:  חברים, תעבירו את השמות של החברים בוועדות החדשות
אופיר כץ: אני מצביע על הרוויזיה של חבר הכנסת טיבי ובעצם גם שלי
אופיר כץ:  אתה רוצה לנמק? אם כך, מי בעד הרוויזיה? שניים
אופיר כץ:  מי נגד? שמונה
אופיר כץ: לא אושרה
אופיר כץ: הרוויזיה נפלה
אופיר כץ:  אנחנו נצא להפסקה עד 10:45
ארבל אסטרחן: מונחים תיקוני תקנון שבעצם נדונו אתמול ונשארו כמה נקודות לא סגורות
ארבל אסטרחן:  אני מבינה שכעת רוצים לאשר רק את הנושא של הקמת ועדה לביטחון לאומי, בנוסח שדובר עליו אתמול
ארבל אסטרחן:  כלומר, המילים "משטרה" ו"בתי סוהר" יימחקו מסמכויות הפנים והגנת הסביבה, ותתווסף ועדה חדשה, שהיא ועדת קבע, לא הוראת שעה כמו בכנסת הקודמת
ארבל אסטרחן:  הנוסח יהיה כזה –      סעיף 100, פסקה (13): הוועדה לביטחון לאומי – ביטחון הפנים במדינה, שמירת הסדר הציבורי, ביטחון הציבור והקהילה, ביטחון אישי, מניעת אלימות, עבריינות ופשיעה, מלחמה בפשיעה ובפשיעה המאורגנת ונזקיה, מוכנות לאירועי חירום אזרחיים, משטרה, שוטרים ומשמר לאומי, בתי סוהר ואסירים, תנאי מעצר ומאסר, כבאות והצלה, כלי ירייה
ארבל אסטרחן:       זאת ההצעה להוספת הוועדה
אופיר כץ: מישהו רוצה להתייחס? לא
נועה בירן-דדון: שניים בעד
אופיר כץ:  אני צריך לוודא אם יש לי אישור ואז אוכל להתקדם עם הוועדות - - -
ארבל אסטרחן: הרצון הוא להניח את זה ביחד עם ועדת הבריאות והוועדה לקרן ה - - -
אופיר כץ: עם הבריאות אפשר כבר להניח, עם הקרן עוד לא, כי עוד לא הצבענו
ארבל אסטרחן: לא, שיחולו עליה כל הסמכויות שיחולו גם על הוועדה לקרן האושר
ארבל אסטרחן:  זה לא כאן, זה אושר כבר ביום שני
אופיר כץ:  כי פה היה לנו בתיקוני התקנון את זה, את קרן הגז - - -
ארבל אסטרחן: לא, את הקרן לאזרחי ישראל אישרנו כבר ביום שני
אופיר כץ: אבל היום היו שלושה דברים בתיקונים
ארבל אסטרחן: נכון, הם לפניך
אופיר כץ: אה, במיזמים לא נגענו
אופיר כץ:  יש אישור מהיושב-ראש להאריך?
קריאה: אין אישור
אופיר כץ: אז נעשה את זה ביום שני
אופיר כץ:  אם כך, אני נועל את הישיבה
ינון אזולאי: בוקר טוב
ינון אזולאי:  היום יום שני, ח' בשבט התשפ"ג, 30 בינואר 2023
ינון אזולאי:  נתבקשתי על ידי יושב-ראש ועדת כנסת, חבר הכנסת אופיר כץ, להביא לדיון והצבעה פטורים
ינון אזולאי:  וההצעה הראשונה שעומדת לסדר-היום: בקשת יושב-ראש ועדת החוקה, חוק ומשפט להקדמת הדיון בהצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג–2023, לפני הקריאה השנייה והשלישית
ינון אזולאי:  מנמק –יושב-ראש הוועדה
שמחה רוטמן:  מדובר בהארכת תוקף של חוק המרכז לגביית קנסות
שמחה רוטמן:  הוא אמור לפוג בקרוב, מכאן הדחיפות
שמחה רוטמן:  המרכז צריך להיערך, כל העיריות הנוגעות בדבר
שמחה רוטמן:  ולכן מתבקש לתת פטור מחובת הנחה לקריאה השנייה והשלישית
טלי גוטליב: העיריות שרוצות כסף מהאזרחים
טלי גוטליב:  איך אנחנו מצביעים על זה? בחייכם
טלי גוטליב:  בואו נקל על הרשויות המקומיות
ינון אזולאי: אוקיי
ינון אזולאי:  יש מי שרוצה להעיר?
יצחק פינדרוס: כן, אנחנו בעד
טלי גוטליב: אני מצביעה במשמעת סיעתית
ינון אזולאי: מי שמכיר אותך, זה לא בדיוק הולך - - -
יצחק פינדרוס: אנחנו רוצים להוריד כסף לעורכי דין
טלי גוטליב: תפסיקו
טלי גוטליב:  בחייכם
טלי גוטליב:  ירי בנגמ"ש מס' 7
ינון אזולאי: לא, אמרתי שאת הסיעה
ינון אזולאי:  עשיתי אותך סיעה
ינון אזולאי:       טוב, אני עובר להצבעה
ינון אזולאי:  מי בעד? מי נגד? מי נמנע?
ינון אזולאי: אושר
ינון אזולאי: אושר פה אחד
בכל הקריאות: << נושא >> 1
בכל הקריאות:  הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 12), התשפ"ג–2023 (מ/1593) << נושא >>
ינון אזולאי: הסעיף השני: בקשת הממשלה להקדמת הדיון בהצעות חוק הבאות בכל הקריאות - - -
קריאה: תחתום
ינון אזולאי: חבר'ה, יש פה מנהלת ועדה ותיקה
ינון אזולאי: שמחה, מה אתה ממהר? זה לא קשור לרפורמה של מערכת המשפט, מה אתה ממהר?     בקשת הממשלה להקדמת הדיון בהצעות חוק הבאות, בכל הקריאות: 1
ינון אזולאי: 	הצעת חוק סמכויות מיוחדות להתמודדות עם נגיף הקורונה החדש – הוא כבר ישן
טלי גוטליב: לא, אימאל'ה, אני יוצאת
טלי גוטליב:  עדיף שאני לא אהיה פה
טלי גוטליב:  חבר'ה, אסור לתת לדבר כזה - - -
ינון אזולאי: ישן? חדש? (הוראת שעה) (תיקון מס' 12), התשפ"ג–2023
ינון אזולאי:  ינמקו את זה – מטעם משרד הבריאות דניאל מאיר, בבקשה
טלי גוטליב: אוי ואבוי
טלי גוטליב:  אתם לא נורמליים, אתם הולכים לתת סמכויות – שיהיה לכם ברור מה אתם עושים פה
שמחה רוטמן: טלי, את לא יודעת
שמחה רוטמן:  תאמיני לי שאת לא יודעת
טלי גוטליב: אני יודעת טוב מאוד
טלי גוטליב:  אני יודעת מה עשיתם פה בקורונה
שמחה רוטמן: טלי, זה לא החוק הזה
ינון אזולאי: רגע, טלי, תקשיבי רגע
ינון אזולאי:  בבקשה לנמק, דניאל
דניאל אילון: חוק הקורונה הוא הוראת שעה שעומדת לפקוע ב-15 בפברואר
טלי גוטליב: אל תחשבו
טלי גוטליב:  תהיו כולם עדר
דניאל אילון: החוק הוא חוק נצור, אין הכרזה לא על מצב בריאותי מיוחד ולא על מצב חירום
דניאל אילון:  זאת אומרת שגם אין תקנות מכוחו
דניאל אילון:  הממשלה מבקשת להאריך אותו בשנה עד ה-15 בפברואר 2024
דניאל אילון:  ובשביל להשאיר מספיק זמן להליך החקיקה, אנחנו מבקשים לקצר את תקופות ההנחה
טלי גוטליב: למה צריך את זה? את יכולה להסביר לנו למה צריך את החוק?
קריאה: זו הארכת תוקף
טלי גוטליב: אז מה? למה צריך את החוק הזה? זה לא מעניין, חברים
ינון אזולאי: שנייה, חברת הכנסת טלי גוטליב שאלה שאלה
ינון אזולאי:  דניאל, אם אפשר לענות
טלי גוטליב: - - - סמכויות - - -
ינון אזולאי: הינה, עונים לך, טלי
שמחה רוטמן: אם אפשר, בתור מי שהיה בוועדה שחוקקה, אני מוכן לענות
ינון אזולאי: דניאל, תעני לה, ואם צריך להוסיף אז - - -
דניאל אילון: יש לנו גם חוות דעת אפידמיולוגית, נשמח להציג אותה
דניאל אילון:  ושוב, החוק נצור
דניאל אילון:  אין הכרזה אז אין תקנות מכוחו
טלי גוטליב: אז למה אנחנו צריכים עכשיו הכרזה ותקנות מהסוג הזה? מה קרה עכשיו?
דניאל אילון: יש חוות אפידמיולוגית, שמסבירה את הצורך המקצועי בשמירה על הסמכויות מכוח החוק הזה למשך שנה
טלי גוטליב: אבל למה? מה קרה עכשיו? מה קרה במצב הבריאותי שאנחנו צריכים לתת לכם – בעצם על סמך מה שאת אומרת, אני רוצה לתת סמכות לרשות מבצעת להחליט על האזרחים במסגרת החוק הזה ככה סתם
דניאל אילון: זה לא ככה סתם
טלי גוטליב: זה סמכויות דרקוניות
טלי גוטליב:  עשיתם את זה בקורונה
ינון אזולאי: שמחה רוטמן
שמחה רוטמן: אני אשמח לענות, כמי שהיה לו חלק בחקיקת החוק
ינון אזולאי: רק מה שאתה עושה, בעדינות בתוך הנגמ"ש
שמחה רוטמן: בסדר גמור
טלי גוטליב: לא, אבל זה צריך לעניין את כולם
טלי גוטליב:  חברים, אתם לא מבינים את זה
שמחה רוטמן: טלי, אז אני מנסה לענות לך
שמחה רוטמן:  החוק איננו חוק שמטיל עכשיו לא סמכויות ולא מגבלות
שמחה רוטמן:  החוק הוא חוק מסגרת, שמאפשר לעבור למצב חירום, בהינתן מצב אפידמיולוגי של התפרצות
טלי גוטליב: אם יהיה מצב כזה אתה יכול לפתוח הוראת שעה
שמחה רוטמן: אבל, טלי, אני עונה
שמחה רוטמן:  זו הוראת שעה, וכיום כאשר מאריכים אותה לא מייצרים לא סמכויות, ואין שום סמכות לממשלה או לאף גוף אחר
ינון אזולאי: כל סמכות שתגיע תצטרך להגיע לכנסת לאישור
טלי גוטליב: מצוין
טלי גוטליב:  ככה אני רוצה